Nõukogu esimehe Hanno Pevkuri sõnul oli 2010. aasta Eesti tööturul väga raske ja see seadis ka suure surve töötukassa tegevusele. "Arvestades, et tööhõivesse lisandus rohkem kui 40 000 inimest, kellest märkimisväärne osa kasutas töötukassa teenuseid, oli töötukassa tegevus hea. Kui 2010 oli põhirõhk inimeste kiirel tööleaitamisel ja näiteks palgatoetusega läks tööle pea 11 000 inimest, siis 2011 on põhirõhk suunatud eelkõige noortele  ning pikaajalistele töötutele ja inimeste oskuste tõstmisele," lisas Pevkur.